झामाडा की लापरवाही से कर्मी बदहाल: राजकिशोर
झामाडाकर्मियों की विभिन्न समस्याओं को लेकर गुरुवार को आजसू किसान प्रकोष्ठ ने माडा कार्यालय के समक्ष धरना दिया। इससे पूर्व पार्टी कार्यकर्ताओं ने रणधीर वर्मा चौक से जुलूस निकाला जो एलसी रोड स्थित झामाडा कार्यालय पहुंच सभा में तब्दील हो गया। सभा को संबोधित करते हुए मुख्य अतिथि टुंडी विधायक राज किशोर महतो ने कहा कि झामाडा प्रबंधन की लापरवाही की वजह से कर्मी भुखमरी के कगार पर पहुंच चुके हैं। आर्थिक तंगी से कई लोगों की जान तक जा चुकी है। उन्होंने झामाडा प्रबंधन से कर्मियों का बकाया वेतन यथाशीघ्र उपलब्ध कराने की मांग की। आजसू जिलाध्यक्ष मंटू महतो ने कहा कि झारखंड अलग राज्य तो मिला लेकिन लोगों को उनका वाजिब अधिकार अब तक नहीं मिल पाया है। झामाडा की दुर्दशा की जिम्मेवार प्रबंधन है, यही वजह है कि कर्मी आर्थिक तंगी की वजह से काल के गाल में समा रहे है।
उन्होंने कहा कि प्रबंधन कर्मियों का वेतन समय पर देना सुनिश्चित करे अन्यथा पार्टी की ओर से उग्र आंदोलन किया जाएगा। कार्यक्रम में धीरेंद्र राम, महेश्वर प्रसाद, नवीन कुमार महतो, उमाकांत राय, गौरी शंकर, लता देवी, पप्पू सिंह, रतिलाल महतो, कुल्लू चौधरी, संतोष पासवान आदि मौजूद थे।
झामाडा एमडी से बात करते विधायक राजकिशोर महतो और अाजसू कार्यकर्ता।
awa_Deva hin_Deva hin_Deva awa_Deva